ประกาศกรมสรรพสามิตเรื่องหลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปใช้ในการแพทย์เภสัชกรรมหรือวิทยาศาสตร์[๑] อาศัยอำนาจตามความในก) ใน ๑) ของ (ข) ของ (๒) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปใช้ในการแพทย์ เภสัชกรรมหรือวิทยาศาสตร์ ดังต่อไปนี้ข้อ๑ สุราสามทับที่ผู้ประกอบอุตสาหกรรมหรือผู้นำเข้าที่นำสุราเข้ามาในราชอาณาจักรจะได้รับสิทธิในอัตราภาษีศูนย์จะต้องนำสุราสามทับไปใช้และปฏิบัติตามวิธีการที่กำหนดไว้ในประกาศนี้ข้อ๒ ผู้ประสงค์จะใช้สุราสามทับในการแพทย์เภสัชกรรมหรือวิทยาศาสตร์ต้องเป็นหน่วยงาน ดังต่อไปนี้๒.๑ส่วนราชการ๒.๒โรงพยาบาล๒.๓สถานพยาบาลที่รับผู้ป่วยไว้ค้างคืน๒.๔รัฐวิสาหกิจที่จัดตั้งขึ้นเพื่อดำเนินการด้านการแพทย์ เภสัชกรรม หรือวิทยาศาสตร์ข้อ ๓ หน่วยงานตามข้อ๒ ที่ประสงค์จะนำสุราสามทับไปใช้ในการแพทย์ เภสัชกรรม หรือวิทยาศาสตร์ให้ปฏิบัติดังต่อไปนี้๓.๑กรณีนำสุราสามทับที่ผลิตในราชอาณาจักรไปใช้ ให้ยื่นหนังสือขออนุมัติต่อสรรพสามิตพื้นที่แห่งท้องที่ที่หน่วยงานที่ประสงค์จะใช้สุราสามทับนั้นตั้งอยู่หรือสรรพสามิตพื้นที่แห่งท้องที่ที่โรงอุตสาหกรรมขององค์การสุรา กรมสรรพสามิตตั้งอยู่๓.๒กรณีนำสุราสามทับที่นำเข้ามาในราชอาณาจักรไปใช้ ให้ยื่นหนังสือขออนุมัติต่อสรรพสามิตพื้นที่แห่งท้องที่ที่ด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรตั้งอยู่ทั้งนี้หนังสือขออนุมัติดังกล่าวจะต้องระบุวัตถุประสงค์การนำไปใช้ ปริมาณที่จะใช้พร้อมกับระบุสถานที่เก็บการขออนุมัติตามข้อ ๓.๑ และ ๓.๒ โดยให้ยื่นขอเป็นรายปี เว้นแต่ในกรณีมีความจำเป็นจะต้องใช้สุราสามทับเพิ่มมากขึ้นในช่วงระหว่างปีให้ยื่นขออนุมัติใช้สุราสามทับโดยแจ้งรายละเอียดและเหตุผลความจำเป็นเพื่อประกอบการพิจารณาอนุมัติข้อ๔ การอนุมัติให้นำสุราสามทับที่จะได้รับสิทธิในอัตราภาษีศูนย์ไปใช้๔.๑กรณีสุราสามทับที่ทำในราชอาณาจักร(๑) กรณีที่ผู้ประสงค์จะนำสุราสามทับไปใช้ยื่นหนังสือขออนุมัติต่อสรรพสามิตพื้นที่แห่งท้องที่ที่หน่วยงานที่ประสงค์จะใช้สุราสามทับตั้งอยู่ให้สรรพสามิตพื้นที่ทำความเห็นเสนอให้ผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นเป็นผู้พิจารณาอนุมัติและเมื่อผู้อำนวยการสำนักงานสรรพสามิตภาคอนุมัติแล้วให้มีหนังสือแจ้งให้ผู้ประสงค์จะใช้สุราสามทับ ผู้อำนวยการองค์การสุรากรมสรรพสามิต และสรรพสามิตพื้นที่แห่งท้องที่ที่โรงอุตสาหกรรมขององค์การสุรากรมสรรพสามิตตั้งอยู่ทราบ พร้อมทั้งแจ้งให้สรรพสามิตพื้นที่แห่งท้องที่ที่หน่วยงานที่ประสงค์จะใช้สุราสามทับตั้งอยู่ทราบด้วย(๒) กรณีที่ผู้ประสงค์จะนำสุราสามทับไปใช้ยื่นหนังสือขออนุมัติต่อสรรพสามิตพื้นที่แห่งท้องที่ที่โรงอุตสาหกรรมขององค์การสุรากรมสรรพสามิต ตั้งอยู่ ให้สรรพสามิตพื้นที่ดังกล่าวเป็นผู้มีอำนาจอนุมัติและเมื่อสรรพสามิตพื้นที่อนุมัติแล้วให้มีหนังสือแจ้งให้ผู้ประสงค์จะใช้สุราสามทับ ผู้อำนวยการองค์การสุรากรมสรรพสามิตพร้อมทั้งแจ้งให้สรรพสามิตพื้นที่แห่งท้องที่ที่หน่วยงานที่ประสงค์จะใช้สุราสามทับตั้งอยู่ทราบด้วย๔.๒การอนุมัติให้นำสุราสามทับที่นำเข้ามาในราชอาณาจักรไปใช้ให้สรรพสามิตพื้นที่แห่งท้องที่ที่ด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรตั้งอยู่เป็นผู้มีอำนาจอนุมัติและเมื่ออนุมัติแล้ว ให้มีหนังสือแจ้งให้ผู้ประสงค์จะใช้สุราสามทับ และเจ้าพนักงานศุลกากรประจำด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรทราบพร้อมทั้งแจ้งให้สรรพสามิตพื้นที่แห่งท้องที่ที่หน่วยงานที่ประสงค์จะใช้สุราสามทับตั้งอยู่ทราบด้วยข้อ๕ ให้ผู้ประกอบอุตสาหกรรมที่ได้รับอนุญาตให้ขายสุราสามทับเพื่อใช้ในการแพทย์เภสัชกรรมหรือวิทยาศาสตร์ยื่นแบบรายการภาษีและชำระภาษีตามอัตราที่กำหนดในกฎกระทรวงกำหนดพิกัดและอัตราภาษีสรรพสามิตซึ่งใช้บังคับในเวลานั้นข้อ๖ กรณีที่หน่วยงานตามข้อ ๒ที่ได้รับอนุมัติให้ใช้สุราสามทับตามประกาศนี้ประสงค์จะใช้สุราสามทับในปีถัดไปให้ยื่นหนังสือขออนุมัติก่อนครบกำหนดเวลาตามที่ได้รับอนุมัติไว้ ทั้งนี้หากจำนวนสุราสามทับที่ขออนุมัติมีปริมาณสูงกว่าปีที่ใช้ในปัจจุบันให้แนบรายละเอียดของประมาณการใช้ พร้อมสถิติการใช้ในแต่ละเดือนของปีปัจจุบันเพื่อประกอบการพิจารณาด้วยข้อ ๗ ให้หน่วยงานที่ได้รับอนุมัติให้นำสุราสามทับที่นำไปใช้ในการแพทย์เภสัชกรรมหรือวิทยาศาสตร์ปฏิบัติดังนี้๗.๑นำสุราสามทับไปเก็บรักษาไว้โดยแยกเป็นสัดส่วนและต้องมีจำนวนถูกต้องตรงตามใบอนุญาตขนสุราซึ่งเจ้าพนักงานสรรพสามิตออกให้หรือตรงตามใบขนสินค้าขาเข้าซึ่งออกโดยเจ้าพนักงานศุลกากร แล้วแต่กรณี๗.๒ทำบัญชีประจำวันตามแบบท้ายประกาศนี้ โดยการทำบัญชีดังกล่าวต้องลงรายการรับ - จ่ายและปริมาณคงเหลือของสุราสามทับที่ได้ซื้อหรือนำเข้ามาในราชอาณาจักรและที่ใช้ไปเมื่อสิ้นวันทุกวัน ถ้าวันใดที่ไม่มีการรับหรือจ่ายสุราสามทับก็ให้แสดงไว้ในบัญชีว่าไม่มีการรับหรือจ่ายสุราสามทับบัญชีประจำวันให้เก็บรักษาไว้ณ โรงอุตสาหกรรมนั้นไม่น้อยกว่า ๕ ปี นับแต่วันสิ้นปีที่มีการลงบัญชีเพื่อให้เจ้าพนักงานสรรพสามิตตรวจสอบได้ทุกเวลาข้อ๘ การดำเนินการใด ๆเกี่ยวกับการนำสุราสามทับไปใช้ ตามประกาศกรมสรรพสามิต เรื่องกำหนดวิธีการลดหย่อนภาษีสุราสำหรับสุราสามทับที่นำไปใช้ในทางการแพทย์ เภสัชกรรม และวิทยาศาสตร์ ลงวันที่ ๑๔ ตุลาคม พ.ศ.๒๕๕๖ ซึ่งได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ๙ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.ใบกำกับการขนสุราสามทับที่นำไปใช้ในการแพทย์ เภสัชกรรม หรือวิทยาศาสตร์ ๒.บัญชีประจำวันแสดงการรับ จ่าย และคงเหลือสุราสามทับ(ดูภาพจากข้อมูลกฎหมาย)พัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๔๖(เล่มที่๒)/๒๔ พฤษภาคม ๒๕๖๑